Rykkinn, med Eineåsen til høyre og Skuibakken i bakgrunnen
**Skuibakken** ligger på Skui i Bærum, og var i sin tid Norges største hoppbakke[] og stod sentralt i norsk hoppsport i etterkrigstiden. Bakken ble bygd og var eid av Bærums Skiklub.

Den ble tatt i bruk med innvielseshopprenn 18. mars 1928 og var den gangen unik både i sin størrelse og form. Bakkerekorden dengang var 67,5 meter. Dagens bakke ble bygget i 1962, med et K-punkt på 110 meter. Bakkerekorden er på 122 meter, satt i siste renn i 1996 av Pål Hansen. I samme renn hoppet den da 14 år gamle Bjørn Einar Romøren 124,5 meter, men falt.

I Skuibakken ble det arrangert NM i 1965, 1968, 1971, 1975, 1979, 1985 og 1991. I årene 1958-64 og på 1970-tallet var Skuirennet en del av den norske hoppuka. I 1981 ble det installert flomlys, og dette gjorde at bakken kunne ha verdenscuprenn i 1981 og 1983. (Verdenscuprennene i 1989 og 1990 måtte avlyses på grunn av snømangel.) Totalt har det vært avviklet rundt 60 renn i bakken, med et samlet tilskuerantall på rundt 450 000 tilskuere. Publikumsrekorden er på 30 000 tilskuere, den ble satt under NM søndag 26. februar 1950.

Det siste offisielle hopprennet fant sted i 1996, og bakken ble senere vedtatt revet da den har en gammeldags profil. Foreningen Skuibakkens Venner ble etablert i 2007 med formål å bevare bakken. Venneforeningen får økonomisk støtte av Bærum kommune, samt Akershus fylkeskommune, Norsk kulturminnefond, Riksantikvaren og lokale velforeninger. 2. desember 2008 ble det meldt at Riksantikvaren ønsket å frede anlegget på grunn av bakkens rolle i norsk hoppsport. I februar 2009 ble det besluttet fredning, og dette ble markert med et arrangement 24. februar der både riksantikvar og ordfører var til stede. 2. desember 2009, på dagen ett år etter fredningsforslaget, overtok Skuibakkens Venner eierskap til bakken fra Bærums Skiklub, og samtidig ble det inngått bruksrettsavtale med grunneier Bærum kommune.

Bakkerekorder
-------------

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Dato | Navn | Lengde |
| --- | --- | --- |
| 18. mars 1928 | Norges flagg Ivar Stendahl | 67,5 m |
| 1931 | Norges flagg Thorleif Lohre | 68 m |
| 1933 | Norges flagg Albert Dulsrud | 72 m |
| 1933 | Norges flagg Thorleif Lohre | 72 m |
| 1935 | Norges flagg Thorleif Lohre | 75,5 m |
| 1936 | Norges flagg Kolbjørn Gulbrandsen | 78,5 m |
| 1940 | Norges flagg Einar Horn | 80 m |
| 1947 | Norges flagg Georg Thrane | 81 m |
| 1950 | Norges flagg Hans Bjørnstad | 83,5 m |
| 1951 | Norges flagg Erling Kroken | 83,5 m |
| 1952 | Norges flagg Arnfinn Karlstad | 85,5 m |
| 1958 | Norges flagg Arne Hoel | 86 m |
| 1960 | Finlands flagg Eino Kirjonen | 86,5 m |

 | 

| Dato | Navn | Lengde |
| --- | --- | --- |
| 1963 | USAs flagg John Balfanz | 95 m |
| 1964 | Norges flagg Torgeir Brandtzæg | 104,5 m |
| 1966 | Norges flagg Christoffer Selbekk | 105,5 m |
| 1968 | Norges flagg Bjørn Wirkola | 107,5 m |
| 1970 | Norges flagg Ingolf Mork | 110,5 m |
| 1977 | Norges flagg Johan Sætre | 111 m |
| 1978 | Norges flagg Per Bergerud | 112,5 m |
| 17. mars 1981 | Østerrikes flagg Armin Kogler | 112,5 m |
| 1983 | Norges flagg Ole Christian Eidhammer | 116,5 m |
| 1984 | Norges flagg Dag Rogstad | 117,5 m |
| 1988 | Norges flagg Ole Gunnar Fidjestøl | 119,5 m |
| 1996 | Norges flagg Pål Hansen | 122 m |

 |

Se også
-------

* Hopprenn i Skuibakken

Kilder / andre eksterne lenker
------------------------------

* «Vil frede 80 år gammel hoppbakke», Aftenposten 2. desember 2008
* Ukens kulturminne: Skuibakken[*død lenke*]
* Skisprungschanzen-Archiv: Bærum (Skui)
* Video fra Tv.Budstika om Skuibakkens Venner Arkivert 24. oktober 2020 hos Wayback Machine.
* Skui Vels årsberetning 2007 med omtale og bilder av bakken (PDF format)[*død lenke*]
* Skuibakkens venner
	+ Skuibakkens venner: Bakkerekorder gjennom tidene
* Skisprungschanzen-Archiv: All time results (15. april 2012)
* (no) «Skuibakken». *Kulturminnesøk*. Riksantikvaren – Direktoratet for kulturminneforvaltning.

Eksterne lenker
---------------

* (en) Skuibakken – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Riksantikvaren kulturminne
 |